Luciano Russo

**Luciano Russo** (født 1963) er en italiensk geistlig, erkebiskop i den katolske kirke og diplomat ved Den hellige stol.
## Liv og virke
### Bakgrunn
Etter å ha gått på en katolsk barneskole i Parete, fullførte Luciano Russo ungdomsskolen og videregående ved det biskoppelige seminar i Aversa. Deretter studerte han katolsk teologi og filosofi ved Det pavelige universitet Gregoriana som alumnus ved Almo Collegio Capranica i 1981 til 1988, og fullførte disse studiene med en bachelorgrad i filosofi og teologi. 
### Prest
Den 1. oktober 1988 ble han presteviet av biskopen av Aversa, Giovanni Gazza S.X. Han var deretter lærer ved bispeseminaret fra 1988 til 1991 og  kapellan i *San Michele alla ferovia* i Aversa.

Fra 1991 fullførte han studier ved Det pavelige diplomatakademi, som han fullførte med en doktorgrad i kirkerett fra Lateranuniversitetet. Den 1. juli 1993 gikk han inn i Den hellige stols diplomatiske tjeneste og tjente deretter i de apostoliske nuntiaturene til Papua Ny-Guinea, Salomonøyene, Honduras, Syria, Brasil, Nederland, USA og Bulgaria.

Den 12. juni 2000 var han med i Den hellige stols delegasjon til begravelsen av Syrias president Hafiz al-Asad.

### Erkebiskop, nuntius til Rwanda
Den 27. januar 2012 utnevnte pave Benedikt XVI ham til titulærerkebiskop av *Monteverde *og apostolisk nuntius den 16. februar 2012 til Rwanda. Han ble ordinert til biskop av kardinalstatssekretær Tarcisio Bertone S.D.B. den 14. april samme år. Medkonsekratorer var kurieerkebiskop Giovanni Angelo Becciu og biskopen av Aversa, Angelo Spinillo.

### Nuntius til Algerie og Tunisia
Pave Frans utnevnte ham til apostolisk nuntius til Algerie og Tunisia 14. juni 2016. 
### Nuntius til Panama
Den 22. august 2020 utnevnte pave Frans ham til apostolisk nuntius til Panama. 
### Nuntius til Uruguay
Pave Frans utnevnte ham til apostolisk nuntius til Uruguay den 18. desember 2021.
### Statssekreteriatet
Den 10. september 2022 utnevnte pave Frans ham til sekretær for de pavelige representasjoner i Den hellige stols statssekretariat.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop  *Luciano Russo* (1963- ) *2012

## Referanser